સિંહ : તા 12 અને 13ના રોજ પારિવારિક સુખશાંતિમાં વધારો થશે. ક્યાંય ઉધાર આપેલા નાણાં કે ફસાયેલા નાણાં પાછા આવશે. આપ દિલથી મહેનત કરશો અને એનું ફળ પણ આપને સંતોષકારક મળશે. તા 14 અને 15 દરમિયાન વ્યાપાર-વ્યવસાયમાં આપની સુઝબુઝથી અને વિવેકથી નિર્ણય લેશો. જેનો આપને આગળ જતા ફાયદો થશે. લાંબા સમયથી ચાલતી ચિંતામાંથી રાહત મળશે. તા 16 અને 17 દરમિયાન નોકરી અને કામકાજમાં વ્યસ્તતાના કારણે આપને પરિવાર માટે સમય નહીં મળે. ભાગદોડ અને મહેનત વધુ રહેશે. રાજકીય કાર્ય નિર્વિઘ્ને પૂર્ણ થશે. તા 17 થી આપની રાશિનો સ્વામી સૂર્ય સ્વગૃહી થઇ ભ્રમણ કરશે. જે આપના સ્વાસ્થ્યમાં સુધારો આપશે. જોકે, આંખની સમસ્યાથી સાચવવું. આપના આત્મવિશ્વાસમાં વધારો કરશે. આપના પિતા તરફથી લાભ આપશે. આપની નિર્ણયશક્તિમાં વધારો થશે. તા 18 દરમિયાન ચંદ્રનું ચતુર્થ સ્થાનમાં ભ્રમણ થતુ હોવાથી આ સમય ચિંતાદાયક રહેશે.